На основу члана 119. став 1. тачка 1) Закона о основама система обра­зо­вања и васпитања („Службени гласник РС“, број 88/2017, 27/2018 – др. закон, 10/2019, 27/2018-др закон, 6/2020 и 129/2021 ), и члана 49. Стату­та „Техничке школе“ у Жагубици, Школски одбор на седници одржаној 29.09.2022. године, једногласно донео је

ПРАВИЛНИК

О ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА И ДРУШТВЕНО КОРИСНОМ ОДНОСНО ХУМАНИТАРНОМ РАДУ

**Члан 1.**

Овим правилником уређују се обавезе и одговорност ученика, васпитно-дисциплински поступак, васпитне и васпитно-дисциплинске мере, надлежност за изрицање мера, правна заштита ученика, материјална одговорност ученика и друштвено користан односно хуманитарни рад.

**Обавезе ученика**

**Члан 2.**

У оства­ри­ва­њу сво­јих пра­ва уче­ник не сме да угро­жа­ва дру­ге у оства­ри­ва­њу пра­ва.

Ученик има обавезу да:

1) редовно похађа наставу и извршава школске обавезе;

2) поштује правила понашања, одлуке директора и органа Школе;

3) ради на усвајању знања, вештина и вредносних ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у Школи;

6) стара се о очувању животне средине и понаша у складу са правилима еколошке етике;

7) чува имовину школе и чистоћу и естетски изглед школских просторија.

Ученик, родитељ, односно старатељ ученика дужан је да у року од осам дана правда изостанак ученика одељењском старешини и доставља потпуне и тачне контакт информације.

У остваривању права и обавеза ученик не сме да угрожава друге у остваривању њихових права.

**Васпитни рад са учеником**

**Члан 3.**

Према ученику који не поштује односно повређује правила понашања установе, или не поштује одлуке директора и органа школе, неоправдано изостане са наставе пет часова, односно према ученику који својим понашањем угрожава друге у остваривању њихових права, школа ће, уз учешће родитеља односно другог законског заступника, појачати васпитни рад активностима у оквиру одељенске заједнице, одељенског старешине, педагога, посебних тимова, а када је неопходно сарађиваће и са установама социјалне и здравствене заштите, у циљу промене понашања ученика.

Све ме­ре за по­вре­ду оба­ве­зе, од­но­сно по­вре­ду за­бра­не про­пи­са­не овим Пра­вил­ни­ком, мо­гу да се из­рек­ну уче­ни­ку ако је Шко­ла прет­ход­но пред­у­зе­ла нео­п­ход­не ак­тив­но­сти из ста­ва 1. овог чла­на.

Ка­да пред­у­зе­те нео­п­ход­не ак­тив­но­сти­ из ста­ва 1. овог чла­на до­ве­ду до по­зи­тив­не про­ме­не по­на­ша­ња уче­ни­ка, об­у­ста­ви­ће се по­сту­пак про­тив уче­ни­ка, осим ако је учи­ње­ном по­вре­дом за­бра­не из чл. 8-10. овог Пра­вил­ни­ка уче­ник озбиљ­но угро­зио ин­те­гри­тет дру­гог ли­ца.

Вас­пит­на и вас­пит­но-ди­сци­плин­ска ме­ра пред­ви­ђе­на Пра­вил­ни­ком из­ри­чу се у школ­ској го­ди­ни у ко­јој је учи­ње­на по­вре­да оба­ве­зе уче­ни­ка.

**Лакше повреде обавеза ученика и васпитне мере**

**Члан 4 .**

Ученик одговара за лакше повреде обавеза утврђене чланом 160. Статута Школе.

**Члан 5.**

Лакше повреде обавеза ученика су:

1) нео­прав­да­но за­ка­шња­ва­ње на на­ста­ву или дру­ге об­ли­ке обра­зов­но-вас­пит­ног ра­да;

2) на­пу­шта­ње ча­са или дру­гог об­ли­ка обра­зов­но-вас­пит­ног ра­да, без одо­бре­ња на­став­ни­ка или струч­ног са­рад­ни­ка,

3) нео­прав­да­но из­о­ста­ја­ње из Шко­ле ко­је не пред­ста­вља те­жу по­вре­ду оба­ве­за уче­ни­ка;

4) не­до­лич­но по­на­ша­ње пре­ма дру­гим уче­ни­ци­ма, за­по­сле­ни­ма у Шко­ли или тре­ћим ли­ци­ма у про­сто­ри­ја­ма Шко­ле или школ­ском дво­ри­шту, или за вре­ме из­во­ђе­ња обра­зов­но-вас­пит­ног ра­да ко­ји се из­во­ди ван њих;

5) оме­та­ње из­во­ђе­ња на­ста­ве или дру­гих об­ли­ка обра­зов­но-вас­пит­ног ра­да;

6) не­бла­го­вре­ме­но прав­да­ње из­о­ста­на­ка;

7) на­ру­ша­ва­ње естет­ског из­гле­да про­сто­ри­ја Шко­ле и/или школ­ског дво­ри­шта;

8) Повреда других обавеза које се не сматрају тежом повредом обавеза ученика.

За лакшу повреду обавезе ученика могу се изрећи васпитне мере:

1) опомена;

2) укор одељенског старешине;

3) укор оде­љењског ве­ћа, на осно­ву пи­сме­ног или усме­ног из­ја­шња­ва­ња на­став­ни­ка ко­ји оства­ру­ју на­ста­ву у оде­ље­њу уче­ни­ка.

Васпитне мере изричу се ученику без вођења дисциплинског поступка, у школској години у којој је учињена повреда обавезе. Опомену и укор одељенског старешине изриче одељенски старешина, а укор одељењског већа изриче одељењско веће.

За лакшу повреду обавеза ученику може да се изрекне мера ако је школа претходно предузела неопходне активности из члана 83, члана 1 Закона о основама система образовања и васпитања.

Према ученику који врши лакшу повреду школа ће уз учешће родитеља односно другог законског засупника појачати васпитни рад активностима: у оквиру одељенске заједнице, стручним радом одељенског старешине, педагога, посебних тимова, а када је то неопходно да сарађује са одговарајућим установам сицијалне, здравствене заштите са циљем дефинисања и пружања подршке ученику у вези са променом у његовом понашању.

**Теже повреде обавеза ученика и васпитно-дисциплинске мере**

**Члан 6.**

Теже повреде обавеза ученика прописане су Законом. За тежу повреду обавезе ученик одговара ако је у време извршења обавеза била прописана Законом.

Теже повреде обавеза ученика су:

1) уни­ште­ње, оште­ће­ње, скри­ва­ње, из­но­ше­ње, пре­прав­ка или до­пи­си­ва­ње по­да­та­ка у еви­ден­ци­ји ко­ју во­ди Шко­ла или дру­га ор­га­ни­за­ци­ја, од­но­сно ор­ган;

2) пре­прав­ка или до­пи­си­ва­ње по­да­та­ка у јав­ној ис­пра­ви ко­ју из­да­је Шко­ла или ор­ган, од­но­сно ис­пра­ви ко­ју из­да дру­га ор­га­ни­за­ци­ја;

3) уни­ште­ње или кра­ђа имо­ви­не Шко­ле, уче­ни­ка или за­по­сле­ног;

4) по­се­до­ва­ње, под­стре­ка­ва­ње, по­ма­га­ње, да­ва­ње дру­гом уче­ни­ку и упо­тре­ба ал­ко­хо­ла, ду­ва­на, нар­ко­тич­ког сред­ства или пси­хо­ак­тив­не суп­стан­це;

5) уно­ше­ње у Шко­лу оруж­ја, пи­ро­тех­нич­ког сред­ства или дру­гог пред­ме­та ко­јим мо­же да угро­зи или по­вре­ди дру­го ли­це;

6) по­на­ша­ње уче­ни­ка ко­јим угро­жа­ва вла­сти­ту без­бед­ност или без­бед­ност дру­гих уче­ни­ка, на­став­ни­ка и за­по­сле­них у Шко­ли, у школ­ским и дру­гим ак­тив­но­сти­ма ко­је се оства­ру­ју ван Шко­ле, а ко­је Шко­ла ор­га­ни­зу­је и ко­је до­во­ди до њи­хо­вог фи­зич­ког и пси­хич­ког по­вре­ђи­ва­ња;

7) упо­тре­ба мо­бил­ног те­ле­фо­на, елек­трон­ског уре­ђа­ја и дру­гог сред­ства у свр­хе ко­ји­ма се угро­жа­ва­ју пра­ва дру­гих или у свр­хе пре­ва­ре у по­ступ­ку оце­њи­ва­ња;

8) нео­прав­да­но из­о­ста­ја­ње са на­ста­ве и дру­гих об­ли­ка обра­зов­но-вас­пит­ног ра­да ви­ше од 25 ча­со­ва у то­ку школ­ске го­ди­не, од че­га ви­ше од 15 ча­со­ва на­кон пи­сме­ног оба­ве­шта­ва­ња ро­ди­те­ља, од­но­сно дру­гог за­кон­ског за­ступ­ни­ка од стра­не Шко­ле;

9) уче­ста­ло чи­ње­ње лак­ших по­вре­да оба­ве­за у то­ку школ­ске го­ди­не, под усло­вом да су пред­у­зе­те нео­п­ход­не ме­ре из чла­на 156. став 1. ра­ди ко­рек­ци­је по­на­ша­ња уче­ни­ка.

За по­вре­де из ста­ва 1. тач. 8) и 9) овог чла­на оба­ве­зна је по­ступ­ност у из­ри­ца­њу ме­ра.

Уче­ник, ро­ди­тељ, од­но­сно дру­ги за­кон­ски за­ступ­ник од­го­ва­ра за ма­те­ри­јал­ну ште­ту ко­ју уче­ник на­не­се Шко­ли, на­мер­но или из крај­ње не­па­жње, у скла­ду са за­ко­ном.

**Члан 7 .**

За тежу повреду обавезе ученику се изриче васпитно-дисциплинска мера:

1) укор директора;

2) укор наставничког већа.

3) искључење ученика из школе.

На­став­нич­ко ве­ће до­но­си од­лу­ку о вас­пит­но-ди­сци­плин­ској ме­ри ис­кљу­че­ња уче­ни­ка из Шко­ле, а ди­рек­тор ре­ше­ње о ис­кљу­че­њу уче­ни­ка из Шко­ле.

Васпитно-дисциплинска мера изриче се ученику по спроведеном васпитно-дисциплинском поступку у коме је утврђена одговорност ученика.

Васпитна и васпитно-дисциплинска мера изричу се ученику у школској години у којој је учињена повреда обавезе.

Упоредо са изрицањем ових мера ученику школа одређује и обавезу обављања друштвено-корисног, односно хуманитарног рада у просторијама или ван просторија школе, под надзором наставника, односно стручног срадника. Друштвено користан и хуманитарни рад се одређује ученику зависно од тежине повреде обавезе, психофизичке и здравствене способности ученика, узраста и других параметара, и о томе одмах обавештава родитељ/други законски заступник ученика.

Ка­да ма­ло­ле­тан уче­ник из­вр­ши по­вре­ду оба­ве­зе, од­но­сно за­бра­не из чл. 4, 6, 8, 9. и 10. овог Пра­вил­ни­ка, Шко­ла од­мах, а нај­ка­сни­је на­ред­ног рад­ног да­на оба­ве­шта­ва ро­ди­те­ља, од­но­сно дру­гог за­кон­ског за­ступ­ни­ка и укљу­чу­је га у од­го­ва­ра­ју­ћи по­сту­пак.

**Повреде забране ученика и васпитно-дисциплинске мере**

**Члан 8.**

У Школи су забрањене дискриминација и дискриминаторно поступање, којим се на посредан или непосредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиска лица на отворен или прикривен начин, а која се заснива на раси, боји коже, прецима, држављанству, статусу мигранта односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовинском стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације и по­сту­па­ње Шко­ле у слу­ча­је­ви­ма сум­њи у дис­кри­ми­на­тор­но по­на­ша­ње.

**Члан 9.**

У Школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, ученика, одраслог, родитеља, односно другог законског заступника, или трећег лица у установи.

Под насиљем и злостављањем подразумева се сваки облик једанпут учињеног односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика и одраслог.Занемаривање и немарно поступање представља пропуштање установе или запосленог да обезбеди услове за правилан развој ученика и одраслог.

Под физичким насиљем сматра се физичко кажњавање ученика или одраслог од стране запосленог, родитеља, односно другог законског заступника, или трећег лица у установи; свако понашање које може да доведе до стварног или потенцијалног телесног повређивања ученика, одраслог или запосленог; насилно понашање запосленог према ученику или одраслом, као и ученика и одраслог према другом ученику, одраслом или запосленом.

Под психичким насиљем сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем сматра се искључивање ученика и одраслог из групе вршњака и различитих облика активности установе.

Под сексуалним насиљем и злостављањем сматра се понашање којим се ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Под дигиталним насиљем и злостављањем сматра се злоупотреба информационо-комуникационих технологија, која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

Забрањено је свако понашање запосленог према ученику и одраслом, ученика и одраслог према запосленом, родитеља, односно другог законског заступника или трећег лица према запосленом, запосленог према родитељу односно другом законском заступнику, ученика и одраслог према другом ученику или одраслом, којим се вређа углед, част Или достојанство.

У установи је забрањено страначко организовање и деловање и коришћење простора установе у те сврхе.

**Члан 10.**

За учи­ње­ну по­вре­ду за­бра­не из чл. 8-10. овог Пра­вил­ни­ка уче­ни­ку се, по спро­ве­де­ном вас­пит­но-ди­сци­плин­ском по­ступ­ку и утвр­ђи­ва­њу ње­го­ве од­го­вор­но­сти, из­ри­че вас­пит­но-ди­сци­плин­ска ме­ра:

1) укор ди­рек­то­ра;

2) укор на­став­нич­ког ве­ћа;

3) ис­кљу­че­ње уче­ни­ка из Шко­ле

На­став­нич­ко ве­ће до­но­си од­лу­ку о вас­пит­но-ди­сци­плин­ској ме­ри ис­кљу­че­ња уче­ни­ка из Шко­ле, а ди­рек­тор ре­ше­ње о ис­кљу­че­њу уче­ни­ка из Шко­ле.

**Поступак при утврђивању одговорности ученика**

**Члан 11.**

Одељењски старешина је обавезан да у свакодневном образовно-васпитном раду стално прати развој својих ученика, изграђивање њихове свести о личној и друштвеној одговорности, усмерава и контролише њихово понашање, како у школи тако и ван ње при организовању различитих видова васпитно-образовног рада.

Веома су значајне превентивне мере, претходни разговори са учеником, родитељима ученика и школским педагогом.

**Члан 12.**

У случају понашања ученика којим се нарушавају предвиђене обавезе и утврђана правила, одељењски старешина предузима одговарајуће васпитне поступке и мере.

**Члан 13.**

Одељењски старешина процењује тежину повреда обавеза, дотадашње понашање ученика и изриче васпитну меру, израђује план васпитног рада или покреће процедуру за утврђивање одговорности ученика.

**Члан 14.**

Предлог за покретање поступка за утврђивање одговорности ученика за учињену повреду обавезе може дати поред одељењског старешине и радник школе.

Пријава, писмена или усмена подноси се одељењском старешини.

**Члан 15.**

Када сазна за учињену лакшу повреду обавезе ученика, одељењски старешина је дужан да се придржава следеће процедуре.

1. обави разговор са учеником и прибави писмену изјаву у року од 3 дана; (Ученик мора бити саслушан. Малолетни ученик саслушава се у присуству родитеља.)

2. обави разговор са одељењском заједницом и прибави писмену изјаву одељењске заједнице у року од 7 дана (у зависности од врсте повреде);

3. обави разговор са стручним сарадником – школским педагогом и прибави писмено мишљење о ученику, у року од 7 дана;

4. обавести родитеље и обави разговор са њима у року од 10 дана;

5. сазове седницу одељењског већа на којој је тачка дневног реда разматрање учињене повреда радне обавезе у року од 15 дана;

6. обавести директора школе о неопходности покретања васпитно-дисциплинског поступка.

**Васпитни и васпитно-дисциплински поступак**

**Члан 16.**

За лакше повреде обавеза ученика изриче се васпитна мера без вођења васпитно-дисциплинског поступка.

За учи­ње­ну те­жу по­вре­ду оба­ве­за уче­ни­ка из чла­на 6. овог Пра­вил­ни­ка, ди­рек­тор за­кључ­ком по­кре­ће вас­пит­но-ди­сци­плин­ски по­сту­пак нај­ка­сни­је у ро­ку од осам да­на од да­на са­зна­ња, а за учи­ње­ну по­вре­ду за­бра­не из чл. 8 - 10. овог Пра­вил­ни­ка за­кључ­ком по­кре­ће по­сту­пак од­мах, а нај­ка­сни­је у ро­ку од два да­на од да­на са­зна­ња, о че­му од­мах, а нај­ка­сни­је на­ред­ног рад­ног да­на оба­ве­шта­ва ро­ди­те­ља, од­но­сно дру­гог за­кон­ског за­ступ­ни­ка.

Ди­рек­тор во­ди по­сту­пак и окон­ча­ва га ре­ше­њем.

Васпитна и васпитно-дисциплинска мера изричу се у школској години у којој је учињена повреда обавеза ученика.

Расправу води директор школе.

У току васпитно-дисциплинског поступка ученик, уз присуство родитеља, односно другог законског заступника ученика, као и сви остали учесници и сведоци морају бити саслушани и дати писмену изјаву.

О покренутом поступку против ученика и времену одржавања расправе секретар школе је дужан да обавести учениковог родитеља или старатеља препорученим писмом у року од 3 дана од дана доношења Закључка о покретању поступка.

Уколико се родитељ, односно други законски заступник ученика не одазове позиву а уредно је позван, директор одмах, а најкасније наредног дана поставља педагога школе да заступа интересе ученика у поступку и о томе одмах обавештава центар за социјални рад.

Поступак се окончава доношењем решења у року од 30 дана од дана покретања поступка, чему претходи утврђивање свих чињеница од значаја за одлучивање.

Ако се у току васпитно-дисциплинског поступка ученик испише из школе, у исписницу се уноси напомена о покренутом васпитно-дисциплинском поступку против ученика.

**Члан 17.**

Секретар школе води записник о поступку. Саставни део записника су изјаве ученика и одељењске заједнице и сви докази са подацима о околностима у којима је повреда учињена.

Записник треба да садржи:

1. кратак опис повреде;

2. тачно време, када и под којим околностима је извршена повреда обавезе;

3. писану изјава ученика који је повредио обавезу;

4. писано мишљење одељењске заједнице ученика (у зависности од врсте повреде);

5. претходно изречене мере (када су изречене и како су деловале);

6. какав успех има ученик који је повредио обавезу;

7. његов социјални статус (материјални услови, да ли има оба родитеља, ко се о њему стара и сл.);

8. предузете мере из програма појачаног васпитног рада са учеником и остварени резултати.

Поред ових података комисија може да користи и друге доказе који могу бити од значаја за правилну процену повреде обавезе, квалитета личности ученика, деловање васпитних мера.

**Члан 18.**

Записник у поступку се води према закону општег управног поступка, од стране секретара школе.

**Члан 19.**

О учињеној повреди обавезе (тежој повреди обавезе или повреди забране) школа одмах, а најкасније наредног радног дана обавештава родитеља, односно другог законског заступника *малолетног* ученика и укључује га у поступак.

Ученик се саслушава уз присуство родитеља, односно другог законског заступника и даје писану изјаву. Приликом доношења одлуке о изрицању васпитно-дисциплинске мере, морају се узети у обзир све чињенице релевантне за одлучивање.

**Члан 20.**

Приликом изрицање било које од Законом прописаних мера, према ученику који је учинио тежу повреду обавезе или повреду забране из чл. 110-112. Закона, морају се претходно предузети активности појачаног васпитног рада, прописане Законом. Када такве активности доведу до позитивне промене у понашању ученика, поступак против ученика ће се обуставити, изузев ако је повредом забране озбиљно угрожен идентитет другог лица.

**Смањење оцене из владања**

**Члан 21.**

**Закључну оцену из владања утврђује одељењско веће на предлог одељењског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера, предузетих активности и њихових ефеката, а нарочито на основу његовог односа према:**

1. **школским обавезама и сопственим правима и обавезама;**
2. **другим ученицима;**
3. **запосленима у школи и другим организацијама у којима се остварују поједини облици образовно-васпитног рада;**
4. **имовини школе, имовини других лица или организацијама у којима се остварују настава или поједини облици образовно-васпитног рада;**
5. **заштити и очувању животне средине.**

**Оцена из владања поправља се на предлог одељењског старешине најкасније на крају првог или другог полугодишта када ученик показује позитивне промене у свом понашању и прихвата одговорност за своје поступке након указивања на непримерено понашање или кроз појачани васпитни рад, након изречене васпитне, односно васпитно-дисциплинске мере.**

**Члан 22.**

Неоправдано изостајање ученика са наставе до 25 часова у току школске године представља лакшу повреду обевезе, за коју се ученику изриче васпитна мера, а смањује се оцена из владања у зависности од релевантних околности које се цене у сваком конкретном случају.

**Опомена одељењског старешине** изриче се ако васпитни рад са учеником није довео до побољшања понашања, због лакших повреда обавеза које су наведене у члану 5. овог Правилника и уколико је ученик начинио до 4 неоправданих изостанака.

**Укор одељењског старешине** изриче се због поновљених лакших повреда обавеза ученика које су наведене у члану 5. овог Правилника и уколико је ученик начинио од 5 до 16 неоправданих изостанака.

**Укор одељењског већа** се изриче због више пута понављаних лакших повреда обавеза ученика које су наведене у члану 5. овог Правилника и уколико је ученик начинио од 17 до 25 неоправданих изостанака.

Неоправдано изостајање ученика са наставе 26 и више часова представља тежу повреду обевезе, за коју се ученику смањује оцена из владања на незадовољавајуће (1) и изриче васпитно-дисциплинска мера, уз поштовање принципа поступности у изрицању мера.

Ученику који је неоправдано изостао са наставе и других облика образовно-васпитног рада од 26 до 35 часова, изриче се васпитно-дисциплинска мера и смањује оцена из владања. Оцену из владања утврђује орган који је изрекао васпитно-дисциплинску меру, ценећи релевантне околности у сваком појединачном случају.

**Укор директора** изриче се због тежих повреда обавеза из члана 6. овог Правилника и уколико је ученик начинио од 26 до 30 неоправдана изостанака.

**Укор наставничког већа** изриче се због тежих повреда обавеза из члана 6. овог Правилника и уколико је ученик начинио од 31 до 35 неоправданих изостанака.

**Искључење из школе** изриче се због тежих повреда обавеза из члана 6. овог Правилника и уколико је ученик начинио више од 36 неоправданих изостанака.

Оцена из владања ученику се може смањити и због других тежих повреда обавеза и за повреде забране прописане Законом.

**Члан 23.**

Ученику који неоправдано изостаје са наставе смањује се оцена из владања на крају првог и другог полугодишта уколико појачани васпитни рад није довео до позитивне промене у понашању ученика, и то на:

1) врло добар (4) уколико је ученик неоправдано изостајао са наставе од 5-8 часова;

2) добар (3) уколико је ученик неоправдано изостајао са наставе од 9-16 часова;

3) довољно (2) уколико је ученик неоправдано изостајао са наставе од 17-25 часова;

4) незадовољавајуће (1) уколико је ученик неоправдано изостајао са наставе 26 и више часова.

Владање ученика свих разреда средњег образовања и васпитања оцењује се описно у току полугодишта, а бројчано на крају првог и другог полугодишта и утиче на општи успех.

**Начин изрицања и објављивања васпитно-дисциплинских мера**

**Члан 24.**

Код изрицања васпитно-дисцилинске мере: Укор Наставничког већа, Одељењски старешина упознаје Наставничко веће са спроведеним поступком и образлаженим предлогом директора.

Предлог може да садржи опредељење за:

1. ослобађање ученика од одговорности;

2. прекид поступка збод позитивних ефеката појачаног васпитног рада;

3. предлог за изрицање мере Укор Наставничког већа за тежу повреду обавезе;

4. предлог изрицања мере искључења из школе.

Наставничко веће јавним гласањем, већином гласова присутних чланова већа доноси одлуку. Приликом доношења одлуке о изрицању васпитно-дисциплинске мере у обзир се узима: тежина учињене повреде и њене последице, степен одговорности ученика, околности под којима је повреда учињена, раније понашање ученика, понашање после учињене повреде, узраст ученика и друге олакшавајуће и отежавајуће околности.

За утврђену одлуку директор доноси решење.

**Члан 25.**

Решење о изрицању васпитно-дисциплинске мере за тежу повреду обавезе ученика мора да садржи све саставне делове које садржи решење у управном поступку.

Решење се уручује ученику, родитељу, одељењском старешини, педагогу и архивира у документацији школе.

**Правна заштита ученика**

**Члан 26.**

Ученик, родитељ односно други законски заступник ученика, на изречену васпитно-дисциплинску меру за учињену тежу повреду обавезе или повреду забране може уложити жалбу школском одбору у року од осам дана од дана достављања решења којим се утврђује одговорност ученика и изриче мера**.** О жалби школски одбор одлучује у року од 15 дана од дана достављања жалбе. Жал­ба од­ла­же из­вр­ше­ње ре­ше­ња ди­рек­то­ра.

Про­тив дру­го­сте­пе­ног ре­ше­ња о из­ре­че­ној ме­ри ис­кљу­че­ња уче­ни­ка из Шко­ле, уче­ник, ро­ди­тељ, од­но­сно дру­ги за­кон­ски за­ступ­ник има пра­во на суд­ску за­шти­ту у управ­ном спо­ру у року од 15 дана.

Ученик, родитељ односно други законски заступник детета и ученика, има право да поднесе пријаву Министарству, уколико сматра да су му повређена права утврђена овим или другим законом, у случају:

1) доношења или недоношења одлуке органа установе по поднетој пријави, приговору или жалби;

2) ако је повређена забрана из чл. 110-113. овог закона;

3) повреде права детета и ученика из члана 79. овог закона.

Пријаву из става 1. овог члана ученик, његов родитељ односно други законски заступник детета и ученика може поднети у року од осам дана од дана сазнања за повреду својих права.

Ако оцени да је пријава из става 1. овог члана основана, Министарство ће у року од осам дана од дана пријема пријаве упозорити установу на уочене неправилности и одредити јој рок од три дана од упозорења за отклањање уочене неправилности.

Ако установа не поступи по упозорењу из става 3. овог члана, Министарство ће предузети одговарајуће мере, у складу са законом.

**Појачан васпитни рад са учеником**

**Члан 27.**

Са учеником који врши повреду правила понашања или се не придржава одлука директора или органа школе, неоправдано изостане са наставе пет часова, односно који својим понашањем угрожава друге у остваривању њихових права, школа је дужна да, уз учешће родитеља, односно старатеља ученика, појача васпитни рад активностима: у оквиру одељенске заједнице, стручним радом одељенског старешине, педагога, посебних тимова, а када је то неопходно да сарађује са одговарајућим установама социјалне, односно здравствене заштите на промени понашања ученика.

**Члан 28.**

Поступци у васпитном раду су следећи:

1. Одељењски старешина идентификује ученике који крше правила понашања и са таквим ученицима се покрећу активности појачаног васпитног рада. У записник одељењског већа, у Дневник рада уписује име ученика, разлоге за појачани васпитни рад, планиране активности и временски рок.

2. Одељењски старешина путем разговора упознаје ученика са разлозима због којих је предложен појачан васпитни рад и са планираним активностима.

3. Одељењски старешина је дужан да у васпини рад са учеником укључи родитеље или старатеље.

4. Одељењски старешина у оквиру програма васпитног рада са учеником укључује педагога који обавља разговор са учеником, одељењским старешином, родитељима и учествује у изради индивидуалног плана васпитног рада. План рада, протокол о обављеним разговорима представља документацију која се води о ученику.

5. Уколико ученик након васпитног рада нe коригује понашање, одељењско веће доноси одлуку да се ученику изрекне васпитна мера укор одељенског већа.

6. Уколико ученик након изречене мере укор одељенског већа не поправи понашање против истог се покреће васпитно-дисциплински поступак.

7. Уколико ученик након појачаног васпитног показује позитивне промене у свом понашању и прихвата одговорност за своје поступке, обустављају се изречене васпитне мере и покретање васпитно-дисциплинског поступка.

Утицај појачаног васпитног рада и изречених васпитних и васпитно-дисциплинских мера на оцену из владања

Члан 29.

Закључну оцену из владања утврђује одељењско веће на предлог одељењског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката. Оцена из владања поправља се када дође до позитивне промене у понашању ученика.

Члан 30.

Оценом примерно (5) оцењује се владање ученика који редовно похађа наставу и друге облике рада у које је укључен, поштује договорена, односно прописана правила понашања и мере безбедности, негује атмосферу другарства и конструктивног решавања конфликата у одељењу; своје ставове брани аргументовано водећи рачуна о осећањима других и усвојеним правилима понашања, поштује школску имовину и имовину других, има активан однос према очувању и заштити животне средине.

Закључна оцена из владања смањује се за лакше повреде прописане општим актом установе и повреде прописане правилником којим се уређује протокол поступања у установи у одговору на насиље, злостављање и занемаривање (у даљем тексту: правилник о протоколу поступања):

1) оценом врло добро (4) оцењује се владање ученика који се понаша на начин описан на првом нивоу у складу са правилником о протоколу поступања, ако након изречене васпитне мере и предузетих активности појачаног васпитног рада није дошло до позитивне промене у понашању ученика;

2) оценом добро (3) оцењује се владање ученика који се понаша на начин описан на другом нивоу у складу са правилником о протоколу поступања, ако након изречене васпитне мере и предузетих активности појачаног васпитног рада није дошло до позитивне промене у понашању ученика.

Закључна оцена из владања смањује се за теже повреде обавеза ученика прописане Законом, за насилно и дискриминаторно понашање из правилника о протоколу поступања, и то:

1) оценом довољно (2) оцењује се владање ученика који понови понашање на начин описан на другом нивоу у складу са правилником о протоколу поступања, ако након изречене васпитне или васпитно-дисиплинске мере и предузетих активности појачаног васпитног рада није дошло до позитивне промене у понашању ученика;

2) оценом незадовољавајуће (1) оцењује се владање ученика који се понаша на начин описан на трећем нивоу у складу са правилником о протоколу поступања, ако након изречене васпитне или васпитно-дисциплинске мере и предузетих активности појачаног васпитног рада који је у интензитету примерен потребама ученика није дошло до позитивне промене у понашању ученика.

**Члан 31.**

Приликом предлагања оцене из владања одељењски старешина мора да узме у обзир изречене васпитне и васпитно дисциплинске мере током школске године, као и ефекте појачаног васпитног рада са учеником. Због изречене васпитне или васпитно-дисциплинске мере, и ниских ефеката појачаног васпитног рада ученику се утврђује одговарајућа оцена из владања.

За ученика коме је изречена васпитна мера укор одељењског старешине, одељењски старешина предлаже оцену врло добро (4), а за меру укор одељењског већа добро (3).

За ученика коме је изречена васпитна мера укор одељенског већа одељенски старешина предлаже оцену задовољавајуће (2) а за меру укор директора школе и укор Наставничког већа, одељењски старешина предлаже оцену незадовољавајуће (1).

**Члан 32.**

Понашање ученика коме је изречена васпитна или васпитно дисциплинска мера прати се кроз појачани васпитни рад од стране одељењског већа и свака позитивна промене може да послужи одељењском старешини као аргумент у предлагању закључне оцена из владања, за полугодиште и крај школске године.

**Члан 33.**

Ученик, његов родитељ или старатељ има право да поднесе приговор на оцену из владања у току школске године, жалбу на закључну оцену из владања на крају другог полугодишта.

Приговор на оцену из владања подноси се директору школе у року од три дана од саопштења оцене, жалба у року од три дана од дана добијања ђачке књижице.

По приговору, односно жалби на оцену из владања, директор у сарадњи са педгогом и одељењским старешином утврђује оцену из владања.

**Члан 34.**

Васпитне и васпитно-дисциплинске мере које су изречене до усвајања овог правилника утичу на закључну оцену из владања по старом правилнику.

**Евиденција о изреченим васпитним и васпитно-дисциплинским мерама**

**Члан 35.**

О изреченим васпитним и васпитно-дисциплинским мерама евиденцију води одељенски старешина, уз поштовање начела прописаних законом којим се уређује заштита података о личности.

**Материјална одговорност ученика**

**Члан 36.**

Уче­ник, ње­гов ро­ди­тељ, од­но­сно дру­ги за­кон­ски за­ступ­ник од­го­ва­ра за ма­те­ри­јал­ну ште­ту ко­ју уче­ник на­не­се Шко­ли, на­мер­но или крај­њом не­па­жњом, у скла­ду са за­ко­ном.

По­сту­пак за утвр­ђи­ва­ње ма­те­ри­јал­не од­го­вор­но­сти уче­ни­ка по­кре­ће ди­рек­тор, а во­ди ко­ми­си­ја ко­ју фор­ми­ра ди­рек­тор. Оде­љењ­ски ста­ре­ши­на је члан ко­ми­си­је.

За ште­ту ко­ју је про­у­зро­ко­ва­ло ви­ше уче­ни­ка, од­го­вор­ност је со­ли­дар­на уко­ли­ко ни­је мо­гу­ће утвр­ди­ти сте­пен од­го­вор­но­сти сва­ког од уче­ни­ка за на­ста­лу ште­ту.

Ди­рек­тор, на осно­ву пред­ло­га ко­ми­си­је, до­но­си ре­ше­ње о ма­те­ри­јал­ној од­го­вор­но­сти уче­ни­ка, ви­си­ни ште­те и ро­ку за на­кна­ду ште­те.

Ди­рек­тор мо­же до­не­ти од­лу­ку о осло­бо­ђе­њу уче­ни­ка, ње­го­вог ро­ди­те­ља, од­но­сно ста­ра­те­ља ма­те­ри­јал­не од­го­вор­но­сти за ште­ту, због те­шке ма­те­ри­јал­не си­ту­а­ци­је.

На ре­ше­ње ди­рек­то­ра о ма­те­ри­јал­ној од­го­вор­но­сти уче­ник, ње­гов ро­ди­тељ или ста­ра­тељ мо­же из­ја­ви­ти жал­бу Школ­ском од­бо­ру, у ро­ку од 15 да­на од да­на при­је­ма ре­ше­ња.

Школ­ски од­бор до­но­си од­лу­ку у ро­ку од 15 да­на од да­на при­је­ма жал­бе.

ДРУШТВЕНО -КОРИСТАН ОДНОСНО ХУМАНИТАРНИ РАД

**Члан 37.**

Друштвено-користан, односно хуманитарни рад школа одређује ученику у складу са тежином учињене лакше и теже повреде обавеза ученика или повреде забране утврђене законом којим се уређују основе система образовања и васпитања, водећи рачуна о психофизичкој и здравственој способности, узрасту и достојанству ученика, о чему је дужна да одмах обавести родитеље, односно законског заступника.

У ситуацији када се мера изриче ученику који наставу похађа по индивидуалном образовном плану узима се у обзир и мишљење представника тима за инклузивно образовање.

У сваком конкретном случају приликом одређивања активности друштвено-корисног, односно хуманитарног рада одређује се трајање те активности, учесталост и временски период/динамика, узимајући у обзир карактеристике ученика, његов узраст и оптимално време за квалитетно и делотворно остваривање активности.

Циљ одређивања друштвено-корисног, односно хуманитарног рада у школама јесте превенција непожељног и друштвено неприхватљивог понашања ученика кроз развој пожељних и позитивних облика понашања. Наставник, односно стучни сарадник у школи за развијање пожељних/позитивних облика понашања ученика и констуктивно решавање конфликата примењује саветодавни рад, технику дијалога и друго.

Директор школе, у ситуацији када је учињена тежа повреда обавезе ученика или повреда забране, покреће васпитно-дисциплински поступак, доноси план појачаног васпитног рада и упоредо са тим обавља консултације са родитељем, односно другим законским заступником и учеником и бира од предвиђених активности друштвено-корисног, односно хуманитарног рада активност за меру која се изриче.

Када се изриче васпитна мера за учињену лакшу повреду обавезе ученика, одељенски старешина, уз планирање појачаног васпитног рада и консултације са родитељем, односно другим законским заступником и учеником, бира од предвиђених активности друштвено-корисног, односно хуманитарног рада активност за меру која се изриче.

Родитељ, односно други законски заступник обавезан је да, у складу са планом обављања друштвено-корисног, односно хуманитарног рада, активно учествује у остваривању тог плана.

Родитељ, односно други законски заступник је одговоран ако ученик одбије да остварује активности друштвено-корисног, односно хуманитарног рада.

Друштвено-користан, односно хуманитарни рад остварује се у просторијама или ван просторија школе под надзором наставника, односно стручног сарадника.

За друштвено-користан, односно хуманитарни рад прописује се временски период/динамика, начин остваривања и лице које је задужено да прати и извештава о остваривању и ефектима активности.

Активности друштвено-корисног, односно хуманитарног рада се могу организовати и остваривати у групи, одељењу, разреду, као и у другој установи, самостално или уз подршку вршњака, наставника и стручног сарадника.

Ангажовање ученика у друштвено-корисном, односно хуманитарном раду узима се у обзир код утврђивања закључне оцене из владања на крају првог и другог полугодишта.

Трајање активности је од 15 до 45 минута и то у случају изрицања:

1. опомене- до 2 пута недељно у периоду од 2 недеље

2. укора одељенског старешине- до 2 пута недељно у периоду 3 недеље

3. укора одељенског већа- до 3 пута недељно у периоду од 3 недеље

4. укора директора - 3 пута недељно у периоду од 4 недеље

5. укора наставничког већа – 4 пута недељно у периоду од 4 недеље.

**Одређивање и праћење друштвено-корисног, односно хуманитарног рада**

Активности одређене уз васпитне мере опомену и укор одељењског старешине, одређује и прати њихово остваривање одељењски старешина самостално, а ако је потребно – уз подршку члана одељенског већа или стручног сарадника.

Активности одређене уз васпитну меру укор одељењског већа одређује одељењско веће, а прати одељењски старешина у сарадњи са једним или више наставника, односно стручним сарадником, које одреди одељенско веће.

Активности одређене уз васпитно-дисциплинску меру укор директора изриче директор, а прати одељењски старешина у сарадњи са једним или више наставника, односно стручним сарадником, које одреди директор решењем.

Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са једним или више наставника, односно стручним сарадником, које одреди директор решењем.

**Евидентирање друштвено-корисног, односно хуманитарног рада и извештавање о његовим ефектима**

Евиденцију о току спровођења активности води лице које је задужено за њено остваривање и праћење.

Лице које је задужено за праћење активности подноси извештај о ефектима друштвено-корисног, односно хуманитарног рада органима школе зависно од тога која је васпитна или васпитно- дисциплинска мера изречена, и то за активности одређене уз:

– васпитне мере опомена и укор одељењског старешине – извештава се одељенско веће;

– васпитну меру укор одељењског већа – извештава се одељенско веће;

– васпитно-дисциплинску меру укор директора – извештава се директор школе;

– васпитно-дисциплинску меру укор наставничког већа – извештава се наставничко веће.

Школа је у обавези да својим општим актом пропише начин евидентирања и праћења друштвено-корисног, односно хуманитарног рада и извештавања о његовим ефектима.

**Активности уз изречену васпитну меру за лакшу повреду обавеза ученика**

**Члан 38.**

Уз лакшу повреду обавезе ученика прописану Статутом и овим актом ученику се може изрећи нека од следећих активности друштвено-корисног, односно хуманитарног рада:

1. **Опомена:**

- продужетак обавезе редара;

- писање рада/састава и излагање у одељењу на тему у вези са повредом обавезе;

- брига о простору у коме ученици бораве (нпр. уређивање учионице, помоћ у размештању клупа, одржавању простора и др.);

- помоћ дежурном наставнику за време одмора.

2. **Укор одељенског старешине:**

- осмишљавање, израда и уређивање паноа на одређену тему;

- помоћ стручном сараднику (нпр. у припреми радионице, остваривању радионице, припреми предавања/материјала за остваривање предавања- нор. дељење материјала, техничка подршка приликом презентације, предавања, радионице и др.);

- остваривање предавања за одељенску заједницу на тему безбедности ученика, насиља, злостављања и занемаривања или друге области у оквиру које је ученик прекршио правила, односно са учињеном повредом обавезе.

**3. Укор одељенског већа**

- помоћ ученицима којима је потребна подршка и помоћ у учењу;

- организовање посебне хуманитарне акције;

- помоћ наставницима у припреми материјала за организацију ваннаставних активности (секције и сл.);

- учествовање у организацији/промоцији спортских, музичких, културних и других активности у школи у сарадњи са наставником;

- припрема/организовање представе, презентације, видео клипа, стрипа или филма на тему у вези са учињеном повредом обавезе.

**Активности уз изречену васпитну меру за тежу повреду обавеза ученику**

**Члан 39.**

Уз васпитно-дисциплинске мере укор директора и укор наставничког већа, које се могу изрећи за учињену тежу повреду обавезе ученика прописане Законом, ученику се обавезно одређује друштвено-користан, односно хуманитарни рад и спроводи изабрана активност друштвено-корисног, односно хуманитарног рада.

Уз тежу повреду обавезе ученика прописану законом и овим актом ученику се изриче нека од следећих активности друштвено-корисног, односно хуманитарног рада и то за:

**1) уништење, оштећење, скривање, изношење, преправка или дописивање података у евиденцији коју води школа или друга организација, односно орган:**

- приказ о значају важности евиденције и јавних исправа у одељењу или на састанку Ученичког парламента;

- приказ историјског догађаја у којима је уништавана значајна документација

**2) преправка или дописивање података у јавној исправи коју издаје школа или орган, односно исправи коју изда друга организација;**

- приказ о значају важности евиденције и јавних исправа у одељењу или на састанку ученичког парламента;

- приказ историјског догађаја у којима је уништавана значајна документација

**3) уништење или крађа имовине школе, привредног друштва, предузетника, ученика или запосленог;**

- израда презентације и приказ те презентације у одељењима на тему чувања имовине, како личне тако и школске, породичне и имовине других;

- брига о простору у коме ученици бораве (нпр. уређивање учионице, помоћ у размештању клупа, одржавању простора и др.).

**4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;**

- припрема материјала за рад у вези са темом која је повезана са одређеним понашањем и системом вредности који желимо да ученик промени односно усвоји.

**(5) уношење у школу или другу организацију оружја, пиротехничког средства или другог предмета којим може да угрози или повреди друго лице;**

- помоћ у изради брошуре или флајера и презентовање у одељењу;

- одлазак у ватрогасну бригаду и информисање о превенцији кроз сарадњу са родитељима.

**6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;**

- помоћ тиму за заштиту од дискриминације, насиља, злостављања и занемаривања у организовању предавања на тему у вези са повредом, у припреми и остваривању активности у вези са безбедношћу, у складу са узрастом и статусом ученика ( припрема и реализација презентација, радионица, предавања у одељењу);

- учестовање у организовању предавања које организује (МУП, Црвени крст).

**7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;**

- израда презентације и држање предавања уз подршку наставника на тему Заштита личних података на интернету;

**8) неоправдано изостајање са наставе и других облика образовно-васпитног рада више од 25 часова у току школске године;**

- брига о простору у коме ученици бораве (нпр. уређивање учионице, помоћ у размештању клупа, одржавању простора и др.).

- припрема материјала за рад у вези са темом која је повезана са одређеним понашањем и системом вредности који желимо да ученик промени, односно усвоји.

**9) учестало чињење лакших повреда обавеза у току школске године, под условом да су предузете неопходне мере ради корекције понашања ученика**

помоћ наставнику (ученицима којима је потребна подршка и помоћ у учењу и др.);

- организовање посебне хуманитарне акције;

- помоћ наставницима у припреми материјала за организацију ваннаставних активности (секције и сл.);

- учествовање у организацији/промоцији спортских, музичких, културних и других активности у школи у сарадњи са наставником;

- припрема/организовање представе, презентације, видео клипа, стрипа или филма на тему у вези са учињеном повредом обавезе.

**Активности уз изречену васпитно-дисциплинску меру за повреду забране прописане законом**

**Члан 40.**

Уз васпитно-дисциплинске мере укор директора и укор наставничког већа, које се могу изрећи за учињену повреду забране прописане Законом, ученику се обавезно одређује друштвено-користан, односно хуманитарни рад и спроводи изабрана активност друштвено-корисног, односно хуманитарног рада.

За учињену тежу повреду – ако је евиденција коју води школа или друга организација, односно орган уништена, оштећена, скривена, изнета, преправљена, подаци дописани, или је украдена ствар која је имовина школе, привредног друштва, предузетника, ученика или запосленог, обавезно је враћање оштећене ствари у пређашње функционално стање када је то могуће, односно куповина или надокнада уништеног.

Уколико дође до физичког повређивања, неопходно је одредити помоћ повређеном другу у мери у којој је друг који је претрпео штету спреман да прихвати такву помоћ (нпр. ношење торбе – да би се ученику олакшало долажење у школу; помоћ у изради задатака у школи – уколико је ученику отежано бележење/писање; помоћ у изради домаћих задатака и др.).

**1. Забрана насиља, злостављања и занемаривања:**

- организовање предавања/ презентације за родитеље на неку од тема у вези са грађанским правима, обавезама и одговорностима у сарадњи са стручним сарадником или наставником;

- учествовање у организацији хуманитарне акције за помоћ и подршку угроженима

(Црвени крст, Свратиште, Установе заштите деце без родитељског старања и др.)

**2.** **Забрана дискриминације**

- организовање предавања, презентације на тему људских права, као и права деце;

- припрема/организовање представе, презентације, видео клипа, стрипа или филма на тему у вези са учињеном повредом забране.

**3. Забрана понашања које вређања углед, част и достојанство**

- припрема/организовање представе, презентације, видео клипа, стрипа или филма на тему у вези са учињеном повредом забране.

- организовање предавања/ презентације за ученике на неку од тема у вези са грађанским правима, обавезама и одговорностима;

**Члан 41.**

Друштвено-користан, односно хуманитарни рад остварује се у просторијама или ван просторија школе под надзором наставника, односно стручног сарадника.

Одређивање и праћење друштвено-корисног, односно хуманитарног рада, учешће родитеља, као и евидентирање друштвено-корисног, односно хуманитарног рада и извештавање о његовим ефектима врши се у складу са законом и подзаконским актом који уређују ову област.

**Завршна одредба**

**Члан 42.**

Даном ступања на снагу овог правилника престаје да важи Правилник о васпитно-дисциплинској и материјалној одговорности ученика у „Техничкој школи“ у Жагубици, заведен под бројем 376-2/2019 од 18.06.2019. године

**Члан 43.**

Овај правилник ступа на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Радиша Милошевић

Правилник је заведен под деловодним бројем 1019/2022, од 29.09.2022. године, објављен је на огласној табли Школе дана 29.09.2022. године, а сту­пио је на снагу дана 07.10.2022. године.

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_